কলাপাড়ার চারিপাড়া সরকারি প্রাথমিক বিদ্যালয়ের দ্বিতীয় শ্রেণির ছাত্র নিরব। দুর্ভোগ ও দূর্যোগ কবলিত এলাকার রাস্তা ঘাট নদীর পানিতে তলিয়ে থাকায় স্কুলের অবসরে নিরব খেয়া নৌকায় মাঝি হিসেবে মানুষ পারাপারের কাজ করে বাবার সাথে। নিরবের বাবার স্বপ্ন ছিলো ছেলেকে একটি সাইকেল কিনে দেয়ার। কিন্তু আর্থিক অনটনে ছেলেকে সাইকেল কিনে দিতে পারেন নি। বিভিন্ন জাতীয় পত্রিকা ও অনলাইন পত্রিকায় “ দ্বিতীয় শ্রেণির ছাত্র নিরব স্কুলের অবসরে নৌকার মাঝি” শিরোনামে সংবাদ প্রকাশ হয়।